‘துப்பாக்கிச் சூட்டுக்குக் காரணம் சமூக விரோதிகள்; அவர்கள் யார் என்று எனக்கு தெரியும்’ என்றவர், ‘இது போன்று எதற்கெடுத்தாலும் போராடினால் தமிழ்நாடு சுடுகாடு ஆகிவிடும்’ என்று ஆவேசப்பட்டார். அதிமுக அரசின் செயல்பாடுகளுக்கு ஆதரவான நிலையாக அரசியல் விமர்சகர்கள் மட்டத்தில் ரஜினியின் பேச்சு பார்க்கப்பட்டது. தூத்துக்குடி துப்பாக்கி சூடு சம்பவத்தில் எந்த அரசியல் கட்சிகளின் ஆதரவும் இன்றி தனித்து விடப்பட்ட அதிமுக அரசுக்கு ரஜினிகாந்தின் பேட்டி மிகப் பெரும் பலமாக, உதவியாக, மருந்தாக மாறியது. அதன் பின் ரஜினிக்கு ஆதரவாக தங்களது பேச்சை மாற்றினார்கள் தமிழக அமைச்சர்கள். அவர் அரசியலுக்கு வரும்போது வரட்டும், அது வரை தமிழக அரசு ரஜினியைப் பயன்படுத்திக்கொள்வதன் வெளிப்பாடுதான் காலா படம் திரையிடும் தியேட்டர்களுக்கு, காவல் துறை பாதுகாப்பைத் தாமாக முன்வந்து வழங்குவது என்கிறது அரசியல் வட்டாரம்.